CELEX: 62009FN0094
Language: el
Date: 2009-11-09 00:00:00
Title: Υπόθεση F-94/09: Προσφυγή της 9ης Νοεμβρίου 2009 — Vladimir Nikolchov κατά Επιτροπής

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/42
            
         Προσφυγή της 9ης Νοεμβρίου 2009 — Vladimir Nikolchov κατά Επιτροπής
   (Υπόθεση F-94/09)
   2010/C 11/81
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Vladimir Nikolchov (Βρυξέλλες, Βέλγιο) (εκπρόσωπος: B. Lemail, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Ακύρωση της αποφάσεως της αρμόδιας για τους διορισμούς αρχής (ΑΔΑ), της 29ης Ιουλίου 2009, περί αρνήσεως χορηγήσεως ημερησίας αποζημιώσεως στον προσφεύγοντα, κατόπιν του διορισμού αυτού ως δοκίμου υπαλλήλου στις 16 Ιανουαρίου 2009.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να κριθεί η προσφυγή παραδεκτή ως νομοτύπως και εμπροθέσμως ασκηθείσα·
            
         
               —
            
            
               να διαπιστωθεί ότι συντρέχει παράβαση του παραρτήματος VII του Κανονισμού Υπηρεσιακής Καταστάσεως των υπαλλήλων (ΚΥΚ) και του άρθρου 10 του παραρτήματος VII του ΚΥΚ καθώς και της αποφάσεως της Επιτροπής, της 15ης Απριλίου 2004, περί θεσπίσεως γενικών εκτελεστικών διατάξεων σχετικά με την εφαρμογή του άρθρου 7, παράγραφος 3·
            
         
               —
            
            
               κατόπιν τούτου, να ακυρωθεί η απόφαση της ΑΔΑ (υπ’ αρ. R/9/09), της 29ης Ιουλίου 2009, με την οποία απορρίπτεται η ένσταση του προσφεύγοντος ως προς την καταβολή ημερησίας αποζημιώσεως λόγω της δεύτερης αναλήψεως καθηκόντων βάσει του άρθρου 10, παράγραφος 2, στοιχείο β', δεύτερη παύλα, του παραρτήματος VII του ΚΥΚ·
            
         
               —
            
            
               να υποχρεώσει την καθής να καταβάλει στον προσφεύγοντα το μη καταβληθέν ποσό των 10 979,43 ευρώ ημερησίας αποζημιώσεως, ή άλλο ποσό που θα καθορίσει το Δικαστήριο Δημόσιας Διοίκησης, συν τόκους υπερημερίας από της ημερομηνίας υποβολής της ενστάσεως μέχρι την ημερομηνία εξοφλήσεως·
            
         
               —
            
            
               να καταδικάσει την καθής στα δικαστικά έξοδα.